पाएं अपने शहर की ताज़ा ख़बरें और फ्री ई-पेपरडाउनलोड करें
मूर्ति बनाने वाली कंपनी शिवांश इंडस्ट्रीज में 18-19 अप्रैल की रात में चोरी की वारदात हुई थी। चोर यहां से 4 लाख रुपए मूल्य का मूर्ति बनाने का सामान चुरा ले गए थे। इस फैक्ट्री में नरसिंहपुर के विधायक जालम सिंह पटेल ने राजा हृदेश शाह की मूर्ति बनाने का आर्डर दिया था। आर्डर के आधार पर यह मूर्ति करीब 13 लाख रुपए की लागत से इस फैक्ट्री में तैयार हो रही है।
पुलिस अधीक्षक मोनिका शुक्ला ने बताया कि शिवांश इंडस्ट्रीज सतलापुर में हुई चोरी की रिपोर्ट फैक्ट्री मालिक श्याम पंडित मूर्तिकार निवासी कोलार द्वारा दर्ज कराई गई। चोरी की घटना को गंभीरता से लेते हुए पुलिस अधीक्षक श्रीमती शुक्ला ने एएसपी अमृत मीणा के मार्गदर्शन में एक टीम गठित कर मुखबिर की सूचना पर फैक्ट्री में चोरी करने वाले आरोपी सोहेल खान पुत्र लाइक 27 वर्ष निवासी कटी घाटी सतलापुर एवं यूसुफ पुत्र कमाल खां 40 वर्ष निवासी कटी घाटी सतलापुर को गिरफ्तार थाने लाया गया। उनसे पूछताछ की तो उन्होंने फैक्ट्री में चोरी करना स्वीकार कर लिया। साथ ही मूर्ति के दोनों पैर करीब 300 किग्रा वजनी बरामद करवा दिए। आरोपियों ने चोरी के माल ले जाने के लिए उपयोग की गई कार क्रमांक एमपी 04 सीई 9967 को भी जब्त कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn